Ehdotus: neuvoston päätös pöytäkirjan tekemisestä Euroopan yhteisön sekä Brunei Darussalamin, Filippiinien, Indonesian, Malesian, Singaporen, Thaimaan ja Vietnamin muodostaman Kaakkois-Aasian maiden liiton yhteistyösopimuksen ulottamisesta koskemaan Kambodzaa /* KOM/2000/0423 lopull. - CNS 2000/0172 */



Virallinen lehti nro C 337 E , 28/11/2000 s. 0167 - 0169



Ehdotus: NEUVOSTON PÄÄTÖS pöytäkirjan tekemisestä Euroopan yhteisön sekä Brunei Darussalamin, Filippiinien, Indonesian, Malesian, Singaporen, Thaimaan ja Vietnamin muodostaman Kaakkois-Aasian maiden liiton yhteistyösopimuksen ulottamisesta koskemaan Kambodzaa (komission esittämä) PERUSTELUT Tarkoituksena on hyväksyä ehdotus neuvoston päätökseksi pöytäkirjan tekemisestä. Liitteenä oleva ehdotus koskee neuvoston päätöstä pöytäkirjan tekemisestä Euroopan yhteisön ja ASEANin jäsenmaiden nykyisen yhteistyösopimuksen ulottamiseksi koskemaan Kambodzan kuningaskuntaa. 1. Euroopan yhteisön ja ASEANin väliset neuvottelut käytiin ja pöytäkirja parafoitiin Brysselissä 16. kesäkuuta 2000. Pöytäkirjan teksti vastaa 28. helmikuuta 2000 hyväksyttyjä neuvotteluohjeita. Siihen ei sisälly rahoituspöytäkirjaa. 2. Euroopan yhteisön perustamissopimuksen 133 ja 181 artiklan mukaan, yhdessä 300 artiklan 2 kohdan ensimmäisen virkkeen ja 3 kohdan ensimmäisen kappaleen kanssa, Euroopan parlamentin on annettava asiasta lausunto. 3. Neuvostoa pyydetään siten hyväksymään ehdotus päätökseksi Euroopan yhteisön ja ASEANin jäsenmaiden nykyiseen yhteistyösopimukseen liitettävän pöytäkirjan tekemisestä. Ehdotus: NEUVOSTON PÄÄTÖS pöytäkirjan tekemisestä Euroopan yhteisön sekä Brunei Darussalamin, Filippiinien, Indonesian, Malesian, Singaporen, Thaimaan ja Vietnamin muodostaman Kaakkois-Aasian maiden liiton yhteistyösopimuksen ulottamisesta koskemaan Kambodzaa EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen 133 ja 181 artiklan yhdessä sen 300 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen [1], [1] EYVL C , , s. . ottaa huomioon Euroopan parlamentin lausunnon [2], [2] EYVL C , , s. . sekä katsoo seuraavaa: (1) Komissio on neuvotellut yhteisön puolesta pöytäkirjan Euroopan yhteisön sekä Brunei Darussalamin, Filippiinien, Indonesian, Malesian, Singaporen, Thaimaan ja Vietnamin muodostaman Kaakkois-Aasian maiden liiton yhteistyösopimuksen ulottamisesta koskemaan Kambodzaa. (2) Kyseinen 16 päivänä kesäkuuta 2000 parafoitu sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta pöytäkirja Euroopan yhteisön ja ASEANin jäsenmaiden yhteistyösopimuksen ulottamisesta koskemaan Kambodzan kuningaskuntaa. Pöytäkirjan teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään sopimuksen allekirjoittamiseen toimivaltainen henkilö, jotta ilmaistaan yhteisön suostumus noudattaa sopimusta [3]. [3] Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä. Tehty Brysselissä Neuvoston puolesta Puheenjohtaja PÖYTÄKIRJA ASEANIN JÄSENMAIDEN JA EuroOPan YHTEISÖN YHTEISTYÖSOPIMUKSEN ULOTTAMISESTA KOSKEMAAN KAMBODAN KUNINGASKUNTAA Brunei Darussalamin hallitus, Filippiinien tasavallan hallitus, Indonesian tasavallan hallitus, Malesian hallitus, Singaporen tasavallan hallitus, Thaimaan kuningaskunnan hallitus, Vietnamin sosialistisen tasavallan hallitus, Kambodzan kuningaskunnan hallitus sekä Euroopan unionin neuvosto OTTAVAT HUOMIOON Euroopan yhteisön sekä Filippiinien, Indonesian, Malesian, Singaporen ja Thaimaan muodostaman Kaakkois-Aasian maiden liiton välisen 7 päivänä maaliskuuta 1980 Kuala Lumpurissa allekirjoitetun yhteistyösopimuksen, joka ulotettiin koskemaan Brunei Darussalamia 16 päivänä marraskuuta 1984 ja Vietnamia 14 päivänä helmikuuta 1997 [4], jäljempänä 'sopimus', [4] EYVL L 117, 5.5.1999. SEKÄ KATSOVAT, että Kambodzan kuningaskunta on Kaakkois-Aasian maiden liiton uutena jäsenenä pyytänyt saada liittyä sopimukseen, ja OVAT PÄÄTTÄNEET ulottaa sopimuksen koskemaan Kambodzan kuningaskuntaa ja nimetä tätä varten seuraavat täysivaltaiset edustajat: BRUNEI DARUSSALAMIN HALLITUS: FILIPPIINIEN TASAVALLAN HALLITUS: INDONESIAN TASAVALLAN HALLITUS: MALESIAN HALLITUS: SINGAPOREN TASAVALLAN HALLITUS: THAIMAAN KUNINGASKUNNAN HALLITUS: VIETNAMIN SOSIALISTISEN TASAVALLAN HALLITUS: KAMBODAN KUNINGASKUNNAN HALLITUS: EUROOPAN UNIONIN NEUVOSTO: JOTKA, vaihdettuaan oikeiksi ja asianmukaisiksi todetut valtakirjansa, OVAT SOPINEET SEURAAVAA: 1 artikla Kambodzan kuningaskunta otetaan sopimuspuoleksi tällä pöytäkirjalla. 2 artikla Kambodzan kuningaskuntaan sovelletaan tämän sopimuksen määräyksiä yhdessä sopimuksen 1 artiklaa koskevan pöytäkirjan kanssa. 3 artikla Sopimuksen soveltaminen Kambodzan kuningaskuntaan ei vaikuta Euroopan yhteisön ja Kambodzan kuningaskunnan yhteistyösopimukseen, joka allekirjoitettiin 29 päivänä huhtikuuta 1997 ja joka tuli voimaan 1 päivänä marraskuuta 1999. [5] [5] EYVL L 269, 19.10.1999. 4 artikla Tämä pöytäkirja tulee voimaan sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet toisilleen tätä tarkoitusta varten tarvittavien menettelyjen loppuunsaattamisesta. 5 artikla Tämä pöytäkirja on laadittu yhtenätoista alkuperäiskappaleena englannin, espanjan, hollannin, italian, kreikan, portugalin, ranskan, ruotsin, saksan, suomen ja tanskan kielellä, ja kaikki nämä tekstit ovat yhtä todistusvoimaiset. Tehty ..., tänä päivänä vuonna kaksi tuhatta. Brunei Darussalamin hallituksen puolesta (allekirjoitus) Filippiinien tasavallan hallituksen puolesta (allekirjoitus) Indonesian tasavallan hallituksen puolesta (allekirjoitus) Malesian hallituksen puolesta (allekirjoitus) Singaporen tasavallan hallituksen puolesta (allekirjoitus) Thaimaan kuningaskunnan hallituksen puolesta (allekirjoitus) Vietnamin sosialistisen tasavallan hallituksen puolesta (allekirjoitus) Kambodzan kuningaskunnan hallituksen puolesta (allekirjoitus) Euroopan unionin neuvoston puolesta (allekirjoitus) RAHOITUSSELVITYS OSA I : RAHOITUSVAIKUTUKSET 1. Toimenpiteen nimi Euroopan yhteisön ja Kaakkois-Aasian maiden liiton (ASEAN) nykyisen yhteistyösopimuksen ulottaminen koskemaan Kambodzan kuningaskuntaa. 2. Budjettikohdat - Osa A (ks. kohta 10) - Osa B (ks. liite II) 3. Oikeusperusta Euroopan yhteisön perustamissopimuksen 133 ja 181 artikla yhdessä sen 300 artiklan 2 kohdan ensimmäisen virkkeen ja 3 kohdan ensimmäisen alakohdan kanssa. 4. Toimenpiteen kuvaus 4.1 Yleistavoite EY-ASEAN-yhteistyösopimuksen ulottaminen koskemaan Kambodzaa. 4.2 Toimenpiteen kesto ja sen uusimista tai voimassaolon jatkamista koskevat yksityiskohtaiset säännöt Uusittavissa EY-ASEAN-yhteistyösopimuksen mukaisesti. 5. Menojen ja tulojen luokitus 5.1 Ei-pakolliset menot 5.2 Jaksotetut määrärahat 5.3 Pöytäkirjan nojalla käynnistetyt hankkeet eivät johda erityisiin tuloihin 6. Menolaji 6.1 Tuen osuus enintään 100 % 7. Rahoitusvaikutukset 7.1. Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) Yksittäisten toimien kustannukset useimpien mahdollisesti kyseeseen tulevien budjettikohtien osalta päätetään ja lasketaan tapauskohtaisesti. 7.2 Kustannusten jakautuminen eri tekijöiden kesken: ei sovelleta 7.3. Maksusitoumusmäärärahojen ja maksumäärärahojen aikataulu Pyydettäessä komission osastojen hyväksyttyä hankkeen ja sellaiseen määrään asti, joka ei ylitä kyseisiin budjettikohtiin kirjattavia määrärahoja kunkin vuosittaisen budjettimenettelyn osalta. 8. Petosten torjuntatoimet ASEANin jäsenmaat ja komissio soveltavat sopimuksen täytäntöönpanoon tavanomaisia valvontatoimenpiteitä, joista määrätään kussakin rahoitussopimuksessa. 9. Kustannusvaikuttavuusanalyysi 9.1. Määrälliset erityistavoitteet ja kohderyhmä Määritellään tapauskohtaisesti. 9.2. Toimenpiteen perustelut Määritellään tapauskohtaisesti. 9.3. Toimenpiteen seuranta ja arviointi Määritellään tapauskohtaisesti ja sisällytetään kuhunkin rahoitussopimukseen. 10. Hallintomenot (talousarvion pääluokan 3 osa A) Tarvittavat hallintomäärärahat saadaan varsinaisesti käyttöön vasta, kun komissio on tehnyt voimavarojen jakoa koskevan vuosittaisen päätöksensä, jossa otetaan huomioon budjettivallan käyttäjän vahvistamat lisämäärärahat ja lisähenkilömäärä. Lisävarojen jakamista tarkastellaan osana painopisteitä, joista komissio päättää vuosittaisen talousarvion rajoissa. 10.1 Vaikutus toimien määrään >TAULUKON PAIKKA> 10.2 Lisähenkilöstön käytön taloudellinen kokonaisvaikutus >TAULUKON PAIKKA> Aiheutuvat henkilöstökustannukset katetaan nykyisin varoin. Osastoista A1, A2, A4 ja A5 aiheutuvat vuosittaiset kustannukset ovat arviolta 324 000 (3 men/year x 108 000). 10.3 Toiminnasta aiheutuvien muiden toimintamenojen kasvu >TAULUKON PAIKKA> Sopimuksen hallinnoinnista ja seurannasta aiheutuu kustannuksia virkamatkoina, jotka katetaan nykyisin varoin. Lisäys 2 RAHOITUSSELVITYS 1. Toimenpiteen nimi Neuvottelut Euroopan yhteisön ja Kaakkois-Aasian maiden liiton (ASEAN) nykyisen yhteistyösopimuksen ulottamiseksi koskemaan Kambodzaa. 2. Budjettikohdat a) Budjettikohdat, joiden soveltaminen edellyttää yhteistyösopimuksen voimassaoloa: b) Muut budjettikohdat, joiden soveltaminen ei edellytä yhteistyösopimuksen voimassaoloa: - B7-20 Elintarvikeapu ja tukitoimenpiteet - B7-21 Humanitaarinen apu - B7-30 Yhteistyö Aasian kehitysmaiden kanssa - B7-60 Yhteisön toimet valtiosta riippumattomien järjestöjen tukemiseksi - B7-61 Kehitysyhteistyötä koskeva koulutus- ja valistustoiminta - B7-62 Ympäristö, terveys ja huumeiden torjunta kehitysmaissa - B7-64 Erityistuet kehityksen alalla - B7-65 Toimenpiteet petosten torjumiseksi yhteistyön sekä yhteisön avun hallinnoinnin ja arvioinnin alalla - B7-70 Demokratiaa ja ihmisoikeuksia koskeva eurooppalainen aloite